PROIECTUL  DECIZIEI ETAPEI DE INCADRARE

Ca urmare a solicitării de emitere a acordului de mediu adresate de COMUNA BORLEȘTI cu sediul în judeţul Neamţ, telefon 0233 /297971, înregistrată la A.P.M. Neamţ cu nr. 3763 din 15.05.2017, în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.03.2018, că proiectul ”Înființare rețea de canalizare în satele Borlești și Ruseni, comuna Borlești, județul Neamț” propus a fi realizat în comuna Borlești, nu se supune evaluării impactului asupra mediului.

 Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul intră sub incidenţa Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 11, lit. c) “stații pentru epurarea apelor uzate, altele decât cele prevăzute în anexa nr. 1”.

 b) caracteristicile proiectului:

 - mărimea proiectului – proiect de dimensiuni medii – debit evacuat Quzimax=280,46 mc /zi;

Rețele de canalizare gravitaționale: conducte PVC pozate de-a lungul drumurilor publice prevăzute cu rețele de distribuție apă potabilă (cu respectarea distanței de 3 m între cele două rețele); în zonele de intersecție între rețele conducta de canalizare se va amplasa la minim 40 cm sub cota rețelei de distribuție a apei potabile; lungime rețea gravitațională L=7220 m cu D=250 ÷ 315 mm; cămine de vizitare amplasate la 60 m între ele; 233 racorduri la canalizare (conducte PVC, L=4 m, D=160 mm; cămin de racord a beneficiarilor;

Rețele de canalizare sub presiune: lungime totală Ltot=2471 m; stația de pompare ape uzate SPAU 3 Borlești (D=1,5 m, H=5,00 m, echipată cu 1 + 1R electropompe submersibile; conductă de refulare din PEHD, D=90 mm, L=30 m, cu evacuare în căminul C126 de pe colectorul secundar Cs2 a rețelei gravitaționale); stația de pompare ape uzate SPAU 2 Ruseni (D=3 m, H=7,50 m, echipată cu 1 + 1R electropompe submersibile; conductă de refulare din PEHD, D=125 mm, L=1006 m, cu evacuare în căminul C55 de pe colectorul secundar Cs1 a rețelei gravitaționale; stația de pompare ape uzate SPAU 1 Ruseni (D=3 m, H=7,50 m, echipată cu 1 + 1R electropompe submersibile; conductă de refulare din PEHD, D=140 mm, L=1435 m, cu evacuare în sistemul de canalizare și stația de epurare Chintinici, oraș Roznov;

Lucrări speciale: 33 subtraversări drum județean DJ 156 A (lungime totală lucrări de foraj Ltot=532 m; conducte metalice de protecție – L=35 m cu D=273 mm, L=477 m cu D=406 mm, L=20 m cu D=508 mm); 2 subtraversări cursuri de apă (lungime totală lucrări de foraj Ltot=35 m din conducte metalice de protecție cu D=273 mm).

 - cumularea cu alte proiecte: se va executa în zonele unde se introduce alimentarea cu apă;

 - utilizarea resurselor naturale: nu este cazul;

 - producţia de deşeuri: nu este cazul;

 - emisiile poluante, inclusiv zgomotul şi alte surse de disconfort: nu sunt;

 - surse de poluare în perioada de execuţie: de la mijloacele de

 transport şi utilajele folosite;

 - surse de poluare în perioada de funcţionare: nu sunt;

 - riscul de accident, ţinându – se seama în special de substanţele şi de tehnologiile utilizate – nu este cazul;

 - utilizarea existentă a terenului – conform PUG – ului comunei Borlești, categoria de folosinţă: neproductiv și zona drumului județean DJ 156 A;

 - relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

 c) capacitatea de absobţie a mediului, cu atenţie deosebită pentru:

 - zonele umede – pârâul Mesteacănul și pârâul Trif nu sunt afectate de subtraversări dacă se respectă tehnologia de lucru;

 - zonele costiere – nu sunt;

 - zonele montane şi cele împădurite – nu sunt;

 - parcurile şi rezervaţiile naturale – nu sunt;

 - ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. - nu sunt;

 - zonele de protecţie specială – în zona sau în vecinătatea amplasamentului acestui proiect – nu sunt;

 - ariile în care standardele de calitate a mediului stabilite de legislaţie au fost deja depăşite – nu sunt;

 - ariile dens populate – proiect de reabilitare a unui obiectiv existent în zonă populată; au fost propuse măsuri de diminuare a unui potenţial impact – nu sunt afectate;

 - peisajele cu semnificaţie istorică, culturală şi arheologică – nu sunt;

 d) caracteristicile impactului potenţial:

 - extinderea impactului: aria geografică şi numărul persoanelor

afectate – impact nesemnificativ;

 - natura transfrontarieră a impactului – nu este cazul;

 - mărimea şi complexitatea impactului – impact nesemnificativ;

 - probabilitatea impactului – redusă;

 - durata, frecvenţa şi reversibilitatea impactului – în timpul executării lucrărilor.

 Condiţiile de realizare a proiectului :

 a) implementarea măsurilor de protecţie a factorilor de mediu propuse prin proiect şi descrise în documentaţia ce a stat la baza emiterii acestei decizii;

 b) obţinerea tuturor avizelor precizate în Certificatul de urbanism şi respectarea condiţiilor impuse prin acestea;

 c) indicatorii de calitate a apelor uzate evacuate în rețeaua de canalizare se vor încadra în prevederile NTPA 002 /2002 (HG 352 /21.04.2005).

 d) titularul va informa în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentei decizii;

 e) titularul va informa în scris Agenţia pentru Protecţia Mediului Neamţ la începerea lucrărilor;

 f) titularul va notifica în scris Agenţia pentru Protecţia Mediului Neamţ la finalizarea lucrărilor în vederea verificării şi întocmirii procesului verbal de constatare a respectării tuturor condiţiilor impuse;

 g) nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

 Proiectul propus nu necesită parcurgerea celorlalte etape ale procedurii de evaluare a impactului asupra mediului.

 Prezentul document îşi păstrează valabilitatea pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii

Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 Menţiuni despre procedura de contestare administrativă şi contencios administrativ.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a

impactului asupra mediului prevăzute de H.G. nr.445/2009, cu respectarea prevederilor Legii contenciosului administrativ nr. [554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.[554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare, revocarea respectivei decizii.

 Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

 Procedura administrativă prealabilă este gratuită.